text: [{"text_idx": "#000001", "text": "Ty\u0301ski favoritturin kom ikki i\u0301 finaluna, og mett ver\u00f0ur at ta\u00f0 eru sto\u0301r sannli\u0301kindi fyri, at Kjetil Borch u\u0301r Noreg ella f\u00f8royingurin Sverri Sandberg Nielsen fara at vinna OL-gull i na\u0301tt. Ro\u0301\u00f0urin byrjar klokkan 01.45 f\u00f8royska ti\u0301\u00f0."}, {"text_idx": "#000002", "text": "Tveir ro\u0301gvarar h\u00f8vdu betri ti\u0301\u00f0 enn Sverri Sandberg Nielsen i\u0301 ha\u0301lvfinaluni. Veddingarfyrit\u00f8kurnar hava hann sum n\u00e6stst\u00f8rsta favoritt i\u0301 finaluni i\u0301 na\u0301tt (Mynd: Ro\u0301gvi Langgaard)"}, {"text_idx": "#000003", "text": "A\u0301 sumri 2007 vann Katrin Olsen tv\u00e6r World Cup-stevnur saman vi\u00f0 Juliane Elander Rasmussen. A\u0301ri\u00f0 eftir ro\u0301\u00f0u t\u00e6r i\u0301 l\u00e6ttvekts dupult-tveyara (double-sculler) a\u0301 olympisku leikunum i\u0301 Beijing. Har eydna\u00f0ist ta\u00f0 akkurat ikki at ro\u0301gva seg i\u0301 A-finaluna - Katrin og Juliane enda\u00f0u a\u0301 fjo\u0301r\u00f0a pla\u0301ssi i\u0301 si\u0301nari ha\u0301lvfinalu, og bert tey bestu try\u0301 u\u0301r hv\u00f8jrari sleppa vi\u0301\u00f0ari - men t\u00e6r vunnu b-finaluna. Ta\u0301 30-a\u0301ra gamla Katrin Olsen var ein slo\u0301\u00f0bro\u0301tari fyri f\u00f8royskar ro\u0301gvarar og i\u0301\u00f0karar. Nu\u0301 stendur ein ma\u00f0ur til Mi\u00f0va\u0301gi a\u0301 ga\u0301ttini til at ro\u0301gva um OL-hei\u00f0ursmerki i\u0301 A-bo\u0301lkinum i\u0301 einkult-scullara.Les eisini: Sverri skal ro\u0301gva OL-finalu i\u0301 na\u0301ttMyndir: Her r\u00f8r Sverri Sandberg Nielsen seg i\u0301 OL-finalunaA\u0301\u00f0renn leikirnar i\u0301 Tokyo var\u00f0 mett, at Kjetil Borch u\u0301r Noreg, Oliver Zeidler u\u0301r Ty\u0301sklandi og Sverri Sandberg Nielsen u\u0301r F\u00f8royum vo\u0301ru hei\u00f0ursmerkjafavorittarnar og o\u0301gvuliga javnsettir avbjo\u0301\u00f0arar til gulli\u00f0. Hetta eru menninir, sum seinastu try\u0301 a\u0301rini hava vunni\u00f0 EM-gull: Borch i\u0301 2018, Zeidler i\u0301 2019 og Sverri i\u0301 2020. Nor\u00f0ma\u00f0urin og ty\u0301skarin vunnu eisini HM sama a\u0301ri\u00f0, sum teir vunnu EM - i\u0301 fj\u00f8r var\u00f0 HM, sum skuldi ver\u00f0a i\u0301 Bled i\u0301 Slovenia, av ongum orskaka\u00f0 av koronu.Oliver Zeidler var\u00f0 mettur at vera st\u00f8rsti favoritturin, men 25-a\u0301ra gamli ty\u0301skarin er als ikki i\u0301 finaluni. Hann enda\u00f0i heilt o\u0301v\u00e6nta\u00f0 nummar fy\u0301ra i\u0301 ha\u0301lvfinaluri\u00f0linum, i\u00f0 var seinastu na\u0301tt. Zeidler hevur vanliga a\u0301vi\u0301sar trupulleikar, ta\u0301 ta\u00f0 er vindur, og ta\u00f0 annars er heldur o\u0301sl\u00e6tt at ro\u0301gva og solei\u00f0is var i\u0301 na\u0301tt - til finaluna ver\u00f0ur rokna\u00f0 vi\u00f0 v\u00e6l betri ro\u0301gvili\u0301kindum a\u0301 Sea Forest Waterway. Alexander Vyazovkin u\u0301r Russlandi var 0.60 sekund frammanfyri Zeidler, og harvi\u00f0 kom hann vi\u00f0 Sverri, i\u00f0 aftur var a\u0301lei\u00f0 eitt ha\u0301lvt sekund frammanfyri, og Stefanos Ntouskos u\u0301r Grikkalandi, i\u00f0 to\u0301k no\u0301gv av bo\u0301li vi\u00f0 at vinna ri\u00f0ilin ri\u0301miliga greitt.Gullvo\u0301nSverra fekk i\u0301 2019 HM-silvurhei\u00f0ursmerki, ta\u0301 hann enda\u00f0i nummar tvey - aftanfyri Zeidler og frammanfyri Borch. Hetta var s\u00f8guligt, ti\u0301 ta\u00f0 var fyrstu fer\u00f0 at ein ro\u0301gvari umbo\u00f0andi Danmark i\u0301 singlescullara hja\u0301 monnum hev\u00f0i tryggja\u00f0 s\u00e6r hei\u00f0ursmerki. I\u0301 Poznan i\u0301 oktober enda\u00f0i Borch aftur nummar try\u0301, ta\u0301 EM-finalan var a\u0301 skra\u0301nni. Hesafer\u00f0 vann Sverri gull, og aftur enda\u00f0i Borch nummar try\u0301. 27-a\u0301ra gamli mi\u00f0vingurin skal aftur hesafer\u00f0 royna at halda nu\u0301 31-a\u0301ra gamla nor\u00f0mannin aftanfyri seg. Borch vann trygt si\u0301n ri\u00f0il frammanfyri Martin u\u0301r Kroatia og Griskonis u\u0301r Litava, i\u00f0 eisini komu trygt i\u0301 finaluna."}, {"text_idx": "#000004", "text": "He\u00f0in Arge og Ro\u0301gvi Langgaard eru i\u0301 Tokyo fyri at gera ein dokumentar um Sverra. Teir hava fylgt ro\u0301gvaranum i\u0301 n\u00f8kur a\u0301r - nu\u0301 stendur hann a\u0301 ga\u0301ttini til si\u0301n st\u00f8rsta ro\u0301\u00f0ur nakranti\u0301\u00f0, og a\u0301hugin fyri honum er sto\u0301rur. Mi\u00f0vingurin er eisini ein av st\u00f8rstu donsku gullvo\u0301nunum i\u0301 Japan"}, {"text_idx": "#000008", "text": "Vinarliga broyt ti\u0301nar kennifi\u0301la - og privatli\u0301vsstillingar fyri at si\u0301ggja hetta innihald"}, {"text_idx": "#000011", "text": "U15-genturnar sku\u0301gva\u00f0u alla mo\u0301tst\u00f8\u00f0u av vegnum"}]